[{"text_idx": "#000009", "text": "\u00abGogorra da esatea, baina pazientearen bizitza arriskuan jartzen ez duen maila batera iristen baldin bada makurdura, agian ez du merezi tratatzeak\u00bb. Stuart L. Weinstein ikertzailearen hitzak ekarri ditu gogora: \u00ab2019ko artikulu batean esan zuen eskoliosiaren ondorio nagusia estetikoa dela, ez funtzionala. Ez du axola zenbateko Cobben angelua duzun, baizik eta nola bizi zaren angelu horrekin\u00bb."}, {"text_idx": "#000014", "text": "Kirurgiarik ohikoenean metalezko bi zutoin jartzen dituzte bizkarrezurraren ondoan, eta ornoei lotzen dizkiete torlojuekin. Kirurgialariak bizkarrezurraren makurdura eta okerdura zuzentzen ditu, palanka batzuen bidez. \u00abNormalean, kirurgia ahalik eta gehien atzeratzen saiatzen dira\u00bb, Aristegiren arabera. \u00abZeren zazpi edo hamar orno lotzen badituzu, horien tamaina ez da gehiago aldatuko. Normalean, 14-16 urterekin egiten dute\u00bb."}]